Sebastian Vettel, iċ-champion tad-dinja tal-Formula 1, ilbieraħ waqqaf rekord ġdid meta rebaħ il-Grand Prix tal-Istati Uniti biex għaqqad tmien tiġrijiet konsekuttivi fi staġun wieħed. Is-sewwieq tar-Red Bull kiser ir-rekord li waqqaf Michael Schumacherfl-2004 ta’ seba’ rebħiet konsekuttivi fi stagun wieħed. Ir-rebħa ta’ Vettel tfisser ukoll li minn 119-il tiġrija li ħa sehem fihom fil-karriera tiegħu huwa rebaħ 38. Issa fadallu jirbaħ biss il-Grand Prix tal-Ungerija biex jgħaqqad il-kullana ta’ suċċess f’kull pajjiż fejn ikun saq. Fil-Grand Prix tal-Istati Uniti, il-Franċiż Romain Grosjean, fuq Lotus, daħal it-tieni b’ Mark Webber ta’ Red Bull it-tielet.